Шмат гадоў працягваюцца сяброўскія адносіны паміж дзецьмі з Беларусі і Германіі, наладжаныя Варапаеўскай сярэдняй школай. Вёска Гута знаходзіцца недалёка ад Варапаева, таму вучні нашай школы заўсёды прымаюць удзел у сумесных праектах беларускіх і нямецкіх школьнікаў. Вось і напрыканцы верасня ў Варапаеве пабывалі госці з г. Герцагенаўраха. Вельмі прыемна, што нямецкая дэлегацыя і сябры з Варапаева завіталі і ў нашу школу. Мы мелі магчымасць бліжэй пазнаёміцца з аднагодкамі з Германіі.